白晝如焚|鄧麗欣表現勁突出未獲提名影后 網民覺得係滄海遺珠
電影《白晝如焚》上星期於香港正式上映,由台灣男神劉以豪及鄧麗欣(Stephy)主演,不少網民看完後都覺得Stephy表現突出,演技甚至比余香凝更好,絕對有機會爭取金像獎「最佳女主角」。但原來因為《白晝如焚》的上映時間跟第42屆香港電影金像獎頒發禮接近,所以未獲提名最佳女主角,不少網民都替她感到「唔抵」。
《白晝如焚》當中,Stephy以一人分飾兩角在一段愛情關係中纏繞不斷,甚至變成恐怖情人。Stephy今次在的《白晝如焚》中演技有別於過往的作品,包括葉念琛時期及曾獲提名的《金都》。早前電影公司舉辦多場優先場,已經有不少人激讚她在電影演出上再一次進步,收獲一致的好評。
Stephy早前接受訪問時說到:「拍攝《白晝如焚》呢部電影,影響我好大,但我又偏偏喜歡挑戰這樣的演出,都忍不住覺得自己太自虐,好犯賤,唔知點解會咁enjoy演出沉浸喺咁悲傷嘅角色,就好似喺愛情入面,一直要去成為悲劇人物一樣。」
雖然電影拍畢已事隔兩年,但Stephy覺得自己對角色仍然很投入:「之前一度以為自己抽離咗角色。點知喺大銀幕睇返忍唔住喊,感覺全程都唞唔到氣!宣傳嘅時候,提起某啲重要場景,角色情緒馬上一湧而上,驚嘆自己對角色感受仍然咁深。」